གཙང་བོ་འདིའི་གཡས་གཡོན་དུ་གཙང་ལག་མང་པོ་ཡོད་པ་སྟེ།ཆུ་གསོག་རྒྱ་ཁྱོན་སྤྱི་ལེ་གྲུ་བཞི་མ་ཁྲི་ཚོ་བརྒལ་བའི་རྡོ་གཞོང་གཙང་བོ་དང༌།མྱང་ཆུ།སྐྱིད་ཆུ།ཉང་ཆུ།ཕར་ལུང་གཙང་བོ་བཅས་ཡོད།ཡར་ཀླུང་གཙང་བོ་བཞུར་རྒྱུད་དུ་མི་གྲངས༨༧༠༠༠༠ལ་ཉེ་ཞིང༌།ས་ཞིང་སོན་ཁལ༢༣༠༠༠༠༠ལྷག་ཙམ་ཡོད་པས་གཙང་རྒྱུད་ཀྱི་ས་ཁང་མི་གསུམ་བོད་ཡོངས་ཀྱི་ཕྱེད་ཙམ་ཟིན།དེ་བཞིན་ལྷ་ས་དང༌།གཞིས་རྩེ།རྒྱལ་རྩེ།རྩེད་ཐང༌།ཉིང་ཁྲི་སོགས་གྲོང་ཁྱེར་དང་གྲོང་བརྡལ་ཆེ་གྲས་རྣམས་ཀྱང་གཙང་བོ་འདིའི་གཞུང་དུ་ཆགས་ཡོད་པས་གཙང་བོ་འདི་བོད་ཀྱི་ཆུ་ཆེན་དང་པོར་གྲགས།